CELEX: 62020TN0222
Language: lv
Date: 2020-04-21 00:00:00
Title: Lieta T-222/20: Prasība, kas celta 2020. gada 21. aprīlī – CH un CN/Parlaments

15.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 201/52
            
         
      Prasība, kas celta 2020. gada 21. aprīlī – CH un CN/Parlaments
      (Lieta T-222/20)
      (2020/C 201/66)
      Tiesvedības valoda – franču
      
         Lietas dalībnieki
      
      
         Prasītājas: CH un CN (pārstāvis: C. Bernard-Glanz, advokāts)
      
         Atbildētājs: Eiropas Parlaments
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atzīt viņu prasības pieteikumu par pieņemamu;
               
            
                  —
               
               
                  atcelt apstrīdētos lēmumus, jo tie nav galīgās nostājas lēmumi par paziņoto psiholoģiskās vardarbības faktu patiesumu;
               
            
                  —
               
               
                  piespriest atbildētājam samaksāt katrai prasītājai summu 5000 EUR apmērā ex aequo et bono, atlīdzinot katrai prasītājai radīto morālo kaitējumu saprātīgā termiņa pārkāpuma dēļ, tai pieskaitot nokavējuma procentus līdz pilnīgai summas samaksai;
               
            
                  —
               
               
                  piespriest atbildētājam samaksāt katrai prasītājai summu EUR 100 000 apmērā ex aequo et bono, atlīdzinot morālo kaitējumu, kas radies no tā, ka nav pieņemta galīgā nostāja par paziņoto psiholoģiskās vardarbības faktu patiesumu, tai pieskaitot nokavējuma procentus līdz pilnīgai summas samaksai;
               
            
                  —
               
               
                  piespriest prasītājām atlīdzināt tiesāšanās izdevumus.
               
            
         Pamati un galvenie argumenti
      
      Pamatojot prasību pret Parlamenta 2019. gada 13. septembra lēmumiem, ar kuriem šīs iestādes institūcija, kas pilnvarota noslēgt darba līgumus, atbildot uz viņu lūgumiem sniegt palīdzību, nav ieņēmusi galīgo nostāju par paziņoto psiholoģiskās vardarbības faktu patiesumu, prasītājas izvirza divus pamatus.
      
                  1.
               
               
                  Ar pirmo pamatu tiek apgalvots, ka esot pārkāpts pienākums sniegt palīdzību un Eiropas Savienības Civildienesta noteikumu (turpmāk tekstā – “Civildienesta noteikumi”) 24. pants tādēļ, ka, neieņemot galīgo nostāju par paziņoto psiholoģiskās vardarbības faktu patiesumu, Parlamenta institūcija, kas pilnvarota noslēgt darba līgumus, neesot izpildījusi tai saistošo pienākumu sniegt palīdzību.
               
            
                  2.
               
               
                  Ar otro pamatu tiek apgalvots, ka neesot izpildīts rūpības pienākums un labas pārvaldības princips, kā arī pārkāptas tiesības uz cieņu un Eiropas Savienības Pamattiesību hartas 1. un 31. panti, jo, neieņemot galīgo nostāju par paziņoto psiholoģiskās vardarbības faktu patiesumu, Parlamenta institūcija, kas pilnvarota noslēgt darba līgumus, esot pārkāpusi labas pārvaldības principu un neesot izpildījusi savu rūpības pienākumu, tādējādi pārkāpjot prasītāju tiesības uz cilvēka cieņu.